CELEX: 32007R1398
Language: sl
Date: 2007-11-28 00:00:00
Title: Uredba Komisije (ES) št. 1398/2007 z dne 28. novembra 2007 o spremembi prilog II, III B in VI k Uredbi Sveta (ES) št. 517/94 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti

29.11.2007   
            
            
               SL
            
            
               Uradni list Evropske unije
            
            
               L 311/5
            
         
      UREDBA KOMISIJE (ES) št. 1398/2007
   z dne 28. novembra 2007
   o spremembi prilog II, III B in VI k Uredbi Sveta (ES) št. 517/94 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 517/94 z dne 7. marca 1994 o skupnih pravilih za uvoz tekstilnih izdelkov iz nekaterih tretjih držav, ki jih ne urejajo dvostranski sporazumi, protokoli ali drugi dogovori ali druga posebna uvozna pravila Skupnosti (1), in zlasti člena 28 Uredbe,
   ob upoštevanju naslednjega:
   
               (1)
            
            
               Stabilizacijsko-pridružitveni sporazum med Evropskima skupnostma in njunimi državami članicami na eni strani in Republiko Črno goro na drugi strani je bil podpisan 15. oktobra 2007. Začasni sporazum o trgovini in trgovinskih zadevah bo začel veljati 1. januarja 2008. Začasni sporazum bo omogočal začasno uporabo določb Stabilizacijsko-pridružitvenega sporazuma do njegove ratifikacije. Zato je treba Republiko Črno goro od datuma začetka izvajanja Začasnega sporazuma umakniti s področja uporabe Uredbe (ES) št. 517/94.
            
         
               (2)
            
            
               Po umiku vseh elementov nekdanje Jugoslavije s področja uporabe Uredbe (ES) št. 517/94 je Kosovo, kot je to določeno z Resolucijo Varnostnega sveta Združenih narodov 1244 z dne 10. junija 1999 (2), edino ozemlje v regiji, ki je predmet tekstilnih kvot. Zato in zaradi odsotnosti tekstilne industrije ter da bi se izognili diskriminaciji tega ozemlja, je primerno, da se tudi Kosovo izključi s področja uporabe Uredbe (ES) št. 517/94.
            
         
               (3)
            
            
               Uredbo (ES) št. 517/94 je treba zato ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora za tekstil, ustanovljenega s členom 25 Uredbe (ES) št. 517/94 –
            
         SPREJELA NASLEDNJO UREDBO:
   Člen 1
   Priloge II, III B in VI k Uredbi (ES) št. 517/94 se nadomestijo, kot je določeno v Prilogi k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. januarja 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. novembra 2007
      
         
            Za Komisijo
         
         Peter MANDELSON
         
         
            Član Komisije
         
      
   
   
      (1)  UL L 67, 10.3.1994, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  Vsa sklicevanja na Kosovo v sedanji uredbi je treba razumeti kot slicevanja na Kosovo v skladu z UNSCR 1244.
   
      PRILOGA
      Priloge II, III B in VI k Uredbi (ES) št. 517/94 se spremenijo:
      
                  1.
               
               
                  Priloga II se nadomesti s:
                  
                     „PRILOGA II
                     Seznam držav iz člena 2
                     Severna Koreja“
                  
               
            
                  2.
               
               
                  Priloga III B se nadomesti s:
                  
                     „PRILOGA III B
                     Letne količinske omejitve Skupnosti iz četrte alinee člena 2(1)“
                  
               
            
                  3.
               
               
                  Priloga VI se nadomesti s:
                  
                     „PRILOGA VI
                     Posli pasivnega oplemenitenja
                     Letne omejitve Skupnosti iz člena 4“